1. **KONGRESNA DVORANA**

*Konferencijski program traje dva dana, u terminu 24. i 25. ožujka 2022. godine. Za lokaciju konferencije predviđeno je obalno područje Istarske županije. Procjenjuje se da bi konferenciji prisustvovalo između 70 i 100 sudionika. U kongresnoj dvorani raspored stolova i stolica potrebno je organizirati u „Kino“ postavu s dovoljnim razmakom između redova i prolaza, pridržavajući se svih važećih epidemioloških mjera. Pozornica mora biti dovoljno visoko pozicionirana kako bi svi sudionici konferencije imali jasnu liniju pogleda. Pozornica mora imati govornicu s mikrofonom i stol sa stolicama na kojima će sjediti najmanje 6 osoba. Ispred kongresne dvorane mora biti postavljen pult (stol) za registraciju sudionika konferencije.*

**2. CATERING & PAUZA ZA KAVU**

*Catering će se sastojati od dva ručka (24. i 25. ožujka) i jedne svečane večere (24. ožujka) u buffet ponudi kojeg će činiti hladno predjelo, juha, toplo predjelo, glavno jelo (minimalno tri jela), prilozi i salata (minimalno tri vrste) te deserti (minimalno dvije vrste). Jelovnik će se sastojati od mesnog, ribljeg i vegetarijanskog jela, imajući u vidu jela bez orašastih plodova i bez glutena te košer hranu.*

*Piće dobrodošlice uključivati će bezalkoholni sok (naranča, jabuka), vodu (gaziranu/negaziranu) i slane grickalice.*

*Stanka za kavu organizirati će se u tri navrata, dvije tijekom prvog dana konferencije te druga u poslijepodnevnim satima drugog dana konferencije. Ponuda će uključivati filter kavu, mlijeko punomasno/sojino mlijeko, zaslađivači (bijeli i smeđi šećer, natren, stevija), čajevi (min. 5 vrste – voćni, menta, zeleni, indijski, kamilica), negazirana i gazirana voda, sokovi (jabuka, naranča), suhi kolačići, sezonsko voće (rezano) i punjeni kroasan.*

Uz ponudu i ispunjeni troškovnik, Ponuditelj mora Naručitelju dostaviti opis ponuđenih jelovnika za ručak i večeru te opis sastavnica stanke za kavu.

Napominjemo kako će se plaćanje usluge catering i pauze za kavu izvršiti prema broju gostiju koji će sudjelovati na konferenciji.

**3. AUDIO – VIDEO I RASVJETNA OPREMA**

*Ponuditelj mora osmisliti i provesti cjelokupan projekt audio-vizualnog opremanja konferencije koji će biti u skladu s Tehničkom specifikacijom te predvidjeti sve potrebne aktivnosti koje će omogućiti isporuku cjelokupnog rješenja, uključujući usluge video tehničara, ton majstora i majstora rasvjete, kao i cjelokupno opremanje (montaža-demontaža) za dva dana trajanja konferencije te osigurati Naručitelju vrijeme za provedbu minimalno jedne probe.*

*Mikrofoni će se sastojati od tri tipa (naglavni = 2, goosneck = 5 i bežični =3), ukupno deset (10) komada.*

*Centralni video zid za pozornicu (dužina min. 9 metara) i video zid (dužine min. 3 metara) u predvorju dvorane, gdje će se posluživati kava i sokovi, projekcija je visoke rezolucije.*

*Kamera i video režija koji omogućavaju prikaz na centralni video zid za pozornicu i na bočni video zid u predvorju dvorane, ali ujedno omogućavaju video (i audio) streaming projekciju na minimalno dvije platforme (Facebook i Youtube).*

*Video režija i snimanje obuhvaća sve potrebno da se video sadržaj i prezentacije te najava partnera, govornika i izlagača uredno prikazuju u izvedbi na centralnom video zidu za pozornicu i bočnom video zidu u predvorju dvorane.*

*Rasvjeta i sve navedene stavke moraju osigurati da se elementi konferencije (pozornica, publika, predvorje dvorane) uredno i skladno osvijetle.*

*U predvorju (lobbyu) konferencijske dvorane gdje će se posluživati kava i sokovi u pauzama potrebno je osigurati prikaz na video zid, na kojem će se minimalno prikazivati:*

* *Program konferencije*
* *Logotipi projekta*
* *Partneri projekta*
* *Promotivni video materijali partnera koje će osigurati Naručitelj*

*U pauzama na glavnom video zidu iza pozornice te na video zidu u predvorju dvorane prikazivati će se video materijali Naručitelja.*

Dodatna napomena:

Prije početka konferencije, predstavnici prostora kojeg Naručitelj unajmljuje, predstavnici Ponuditelja usluge produkcije i predstavnici Naručitelja obići će i utvrditi početno stanje prostora kojeg Naručitelj unajmljuje.

Po završetku konferencije i nakon odvoza opreme, predstavnici prostora kojeg Naručitelj unajmljuje, predstavnici Ponuditelja usluge produkcije i predstavnici Naručitelja obići će i utvrditi stanje prostora kojeg Naručitelj unajmljuje.

Ukoliko se utvrde oštećenja prostora nastala uslijed izvršenja usluge koje Naručitelj ovom nabavom potražuje i ugovara, sve troškove sanacije snosi Ponuditelj.

**4. OPREMA I PROSTOR ZA SIMULTANI PRIJEVOD**

*Ponuditelj mora osmisliti i provesti cjelokupno opremanje konferencije te predvidjeti sve potrebne aktivnosti koje će omogućiti isporuku rješenja za simultani prijevod, uključujući vrijeme, opremu, djelatnike za montažu te osigurati Naručitelju vrijeme za provedbu minimalno jedne probe. Potrebno je osigurati dvije (2) kabine za simultani prijevod za četiri prevoditelja.*

**Naručitelj ovom nabavom ne potražuje stručnjake za simultani prijevod, nego ih samostalno osigurava.**

Simultani prijevod vršit će se s hrvatskog na talijanski i engleski, s talijanskog na hrvatski i engleski jezik te s engleskog na hrvatski i talijanski jezik.

**6. SMJEŠTAJ**

*Za lokaciju konferencije, odnosno smještaja, predviđeno je obalno područje Istarske županije. Uvjet smještaja je hotel s minimalno četiri (4) zvjezdice. Konferencijski program traje dva dana. Naručitelj će snositi troškove smještaja za cca 25 osoba u aranžmanu dva noćenja s doručkom. S obzirom da će konferencijskom programu u hotelu prisustvovati više od 25 navedenih posjetitelja te da će većini biti potreban smještaj, molimo vas da nam dostavite jediničnu cijenu noćenja s doručkom za ostale sudionike konferencije koji će je moći koristiti prilikom rezervacije smještaja (promo kod ili nešto slično), a da je povoljnije u odnosu na vaše standardne cijene.*

Napominjemo kako će se plaćanje smještaja izvršiti prema broju gostiju koji će potvrditi sudjelovanje na konferenciji te smještaj. Te će bit potrebno sačiniti popis gostiju i dostaviti ga na kraju konferencije. Troškove mini bara nisu uključeni u trošak smještaja i snosi ih svaki gost za sebe. Mora biti osiguran parking koji je u cijeni smještaja i ne naplaćuje se zasebno.

**7. TESTIRANJE NA COVID-19**

*Sudjelovanje na konferenciji uvjetovano je posjedovanjem EU Digitalne COVID potvrde ili negativnog rezultata brzog antigenskog (BAT) ili PCR testa. Većina sudionika posjeduje EU digitalne COVID potvrde, međutim, vjerojatno će biti potrebno organizirati testiranje BAT za sad još neodređeni broj osoba.*

Naručitelj će Ponuditelju najaviti broj potrebnih testova isto 24 sata prije testiranja te će plaćanje biti izvršeno prema broju odrađenih testova. Izvršitelj će dostavi popis testiranih osoba na kraju konfencije

Napomena:

U slučaju više sile (zabrana održavanja skupova i putovanja zbog mogućeg širenja virusa COVID-19 u svrhu smanjenja/prevencije epidemije) moguće je da konferencija bude u cijelosti otkazana odnosno cijeli postupak jednostavne nabave poništen. U tom slučaju, Naručitelj zadržava pravo otkazivanja usluge bez plaćanja troškova otkazivanja.